น้ำมันขึ้น 15% ในวันเดียว สรุปเหตุการณ์ โรงน้ำมันระเบิดที่ซาอุ
ข่าวใหญ่ที่สุดของเช้าวันนี้ ราคาน้ำมันพุ่งขึ้น 15% ในวันเดียว จากเหตุการณ์โจมตีโรงน้ำมันที่ซาอุดิอาระเบีย
16 ก.ย. 2562

น้ำมันขึ้น 15% ในวันเดียว สรุปเหตุการณ์ โรงน้ำมันระเบิดที่ซาอุ / โดย ลงทุนแมน
ข่าวใหญ่ที่สุดของเช้าวันนี้
ราคาน้ำมันพุ่งขึ้น 15% ในวันเดียว จากเหตุการณ์โจมตีโรงน้ำมันที่ซาอุดิอาระเบีย
1.เรื่องราวเริ่มต้นขึ้นจาก มีโดรนโจมตีโรงน้ำมันของ Saudi Aramco บริษัทรัฐวิสาหกิจของซาอุฯ (คล้าย ปตท. บ้านเรา)
2.ระเบิดครั้งนี้ทำลายการผลิตไปครึ่งหนึ่งของประเทศซาอุฯ ในทันที
3.เนื่องจากซาอุฯ เป็นประเทศส่งออกน้ำมันรายใหญ่ของโลก กำลังผลิตของโลกจึงหายไป 5% ทันที
4.คนที่อ้างความรับผิดชอบในการโจมตีคือ กลุ่มกองกำลังติดอาวุธฮูติในประเทศเยเมน
5.อย่างไรก็ตามมีบางฝ่ายคาดการณ์ว่า คนที่เป็นเบื้องหลังจริงๆ น่าจะเป็นประเทศอิหร่าน
6.โลกไม่เคยเกิดเหตุการณ์ Supply Shock หรือกำลังการผลิตลดลงอย่างรวดเร็วใน 1 วันแบบนี้มาก่อน
7.ราคาน้ำมันเปิดเช้าวันนี้จึง พุ่งขึ้นทันที น้ำมันดิบตลาดสหรัฐพุ่งขึ้น 15% น้ำมันดิบ Brent พุ่งขึ้น 19%
8.อย่างไรก็ตาม มีบุคคลขาประจำเข้ามา ยุ่งเกี่ยวอีกแล้ว พอตลาดซื้อขายน้ำมันเปิด โดนัลด์ ทรัมป์ ก็ทวิตทันทีว่า PLENTY OF OIL! หรือแปลว่า น้ำมันยังมีเยอะ
สหรัฐอเมริกาพร้อมที่จะปล่อยน้ำมันสำรอง SPR (Strategic Petroleum Reserve) ออกสู่ตลาด
9.หลังทรัมป์ทวิต ราคาน้ำมันก็ตกลงมาในระดับ +10.9%
อะไรจะเกิดขึ้นต่อไป?
10.ซาอุฯ จะเร่งแก้ไขโรงงานที่ได้รับความเสียหาย และค่อยๆ กลับมาผลิตน้ำมันในกำลังการผลิตตามเดิม
11.แต่ระหว่างนี้ต้องใช้เวลา ซึ่งถ้าเร็วราคาน้ำมันก็จะกลับเข้าสู่ที่เดิม ถ้าช้าราคาน้ำมันก็จะยังราคาสูงอยู่
12.ราคาน้ำมันบ้านเราในเวลาอันใกล้ จะปรับเพิ่มขึ้นตามราคาน้ำมันตลาดโลก
13.นั่นหมายความว่าถ้าเราผ่านปั๊มน้ำมันเช้านี้ ให้เติมเต็มถังไว้ เพราะเราอาจจะไม่ได้เห็นราคานี้ไปอีกสักระยะ....